

Beograd, 15. septembar 2014.

Poštovane i poštovani nastavnici i omladinski lideri,

Pozivamo Vas da se uključite u seminar u okviru projekta **MEDIATE: Primena drame u obrazovanju za razvoj inkluzivnosti i tolerancije** (*MEDIATE: Method of Educational Drama for Inclusiveness and Tolerance*). Seminari se sprovode u **Obrenovcu** tokom **tri vikenda u septembru i oktobru 2014:**

* **20. i 21. septembar (subota i nedelja, od 09.00 do 15.30 časova) – *utvrđivanje oblasti za razvoj tolerancije kroz dramu*,**
* **4. i 5. oktobar (subota i nedelja, od 09.00 do 15.30 časova) – *usvajanje dramskih tehnika,* i**
* **18. i 19. oktobar (subota i nedelja, od 09.00 do 17.00 časova) – *primena dramskih metoda i tehnika u razvoju sadržaja.***

Seminari su **BESPLATNI** za sve polaznike. **Ovo posebno ističemo stoga što je treći modul ovog seminara akreditovan (****481:** [**IDEAL - interkulturalno učenje kroz dramu**](http://katalog2015.zuov.rs/Program2015.aspx?katbroj=481&godina=2014/2015), nosi **16 bodova). U okviru projekta OSTRVA, seminar se ne plaća, ali je uslov za dobijanje sertifikata učešće u svim radionicama / modulima.** Polaznici koji ne budu pohađali sve moduledobijaju potvrdu s brojem radnih sati ostvarene obuke.

Obuku vode treneri BAZAART-a – dramski pedagozi sertifikovani u okviru projekta IDEAL.

**Šta nakon seminara?** Pošto savladaju program predviđen projektom, zainteresovani nastavnici i omladinski lideri moći će dalje da razvijaju svoje veštine u radu sa učenicima na kreativnim procesima u okviru nastave i školskih predstava. U tome će učesnici programa dobiti podršku dramskih umetnika i pedagoga.

Svi praktični radovi – ogledni i ugledni časovi, predstave, performansi, plesno-muzički sadržaji, video i animacijski radovi, izložbe i drugi sadržaji koji nastanu u školama i dramskim studijima – biće predstavljeni na veb sajtu [www.dramagogija.org.rs](http://www.dramagogija.org.rs)koji upravo pokrećemo. Najuspešnija scenska ostvarenja biće uvrštena u reviju koju planiramo za proleće 2015.

Molimo Vas da **popunjeni formular pošaljete na e-mail adresu** **pascoproject@gmail.com.**

**PRIJAVA** za učešće u programu nalazi se **na sledećoj stranici**.

Za pitanja i obaveštenja o svim pojedinostima projekta stojimo Vam na raspolaganju.

**Jelena Luetić, koordinatorka projekta u Obrenovcu**

**tel. 064 8322328,** [**pascoproject@gmail.com**](mailto:pascoproject@gmail.com)

**MEDIATE: Primena drame u obrazovanju za razvoj inkluzivnosti i tolerancije**

**PROGRAM DRAMSKE EDUKACIJE   
ZA RAZVOJ INKLUZIVNOSTI I TOLERANCIJE   
MEĐU DECOM I MLADIMA**

**PRIJAVA ZA UČEŠĆE**

|  |  |
| --- | --- |
| **Ime i prezime** |  |
| **Zvanje** |  |
| Mobilni telefon |  |
| e-mail/lični |  |
| **Naziv škole / ustanove / organizacije** |  |
| **Adresa** |  |
| **Telefon** |  |
| **E-mail** |  |
| ***Napomena*** |  |